Καθορισμός απαιτούμενου όγκου φυσιολογικού ορού για την ενέργεια της δοκιμής στεγανότητας εντεροτομής στο παχύ έντερο, που πραγματοποιήθηκε με δύο τρόπους
Creators: name: Πραστίτη, Ελένη Νικολάου
Publisher: name: Aristotle University of Thessaloniki
Year: 2021
Subjects: Δοκιμή στεγανότητας
Κόλον
Κολοτομή
Leak test
Colon
Colotomy

description: Η πραγματοποίηση της δοκιμής στεγανότητας πραγματοποιείται μετά από αποκλεισμό ενός τμήματος εντέρου και ενδοαυλική έγχυση «κατάλληλου» όγκου φυσιολογικού ορού (NS). «Κατάλληλος» θεωρείται ο όγκος NS με την έγχυση του οποίου επιτυγχάνεται ενδοαυλική πίεση περίσταλσης, δηλαδή 17,3cm H2O για το κόλον του σκύλου. Σκοπός της παρούσας έρευνας είναι ο υπολογισμός του όγκου NS που απαιτείται για την επίτευξη ενδοαυλικής πίεσης 17,3cm H2O κατά την δοκιμή στεγανότητας, μέσω δύο μεθόδων εντερικού αποκλεισμού, σε τεμάχια από το κόλον σκύλων. Η έρευνα πραγματοποιήθηκε σε πτώματα σκύλων σωματικού βάρους (Σ.Β) &gt;15kg, από το κόλον των οποίων παρασκευάζονταν εντερικά τεμάχια μήκους 10cm. Στα τεμάχια αυτά πρώτα πραγματοποιούταν κολοτομή μήκους 3cm και στην συνέχεια γινόταν συρραφή τους με απλή συνεχή ραφή. Έπειτα, σε κάθε εντερικό τεμάχιο πραγματοποιούταν δοκιμή στεγανότητας, πρώτα μέσω δαχτυλικού αποκλεισμού και έπειτα μέσω αποκλεισμού με εντερολαβίδες Doyen. Κατά την έγχυση του NS γινόταν μέτρηση της ενδοαυλικής πίεσης με την βοήθεια μορφοτροπέα ο οποίος προσαρμοζόταν σε καλώδιο μέτρησης της αρτηριακής πίεσης με επεμβατικό τρόπο και συνδεόταν σε monitor. Η δοκιμή σταματούσε όταν η ενδοαυλική πίεση έφτανε 17,3cm H2O. Για την δοκιμή στεγανότητας με την μέθοδο του δαχτυλικού αποκλεισμού απαιτήθηκε μέσος όγκος NS 17,5±6,8ml (95% CI: 11,8-23,2ml, εύρος: 5-39ml, διάμεσος: 17,6ml), ενώ, για την μέθοδο αποκλεισμού με Doyen απαιτήθηκε μέσος όγκος NS 20,4±8,2ml (95% CI: 13,6-27,2ml, εύρος: 7-48ml, διάμεσος: 21,4ml). Ο όγκος NS που απαιτήθηκε για την επίτευξη ενδοαυλικής πίεσης 17,3cm H2O ήταν μεγαλύτερος στην δοκιμή στεγανότητας που πραγματοποιήθηκε μέσω αποκλεισμού με λαβίδες Doyen, σε σχέση με την δοκιμή στεγανότητας που πραγματοποιήθηκε μέσω δαχτυλικού αποκλεισμού (P=0,021)
description: The aim of the present study was to determine the volume of saline required for achieving 17,3cm H2O intraluminal pressure during leak testing of sutured colonic incision sites in dogs, with two different methods of intestinal occlusion. The experiment was conducted in fresh colon divided into 10cm segments, obtained from 8 canine cadavers, following euthanasia. A 3cm antimesenteric colonic incision was performed at each intestinal section and then was closed using a 3/0 polydioxanone suture in a simple continuous pattern. In each of the 10cm colonic segments that contained the 3cm sutured colonic incision, leak testing was performed and saline volumes needed to achieve 17,3cm water (H2O) intraluminal pressure, after occlusion with doyen intestinal forceps or digital occlusion, were recorded. Mean volume of saline injected to achieve an intraluminal pressure of 17,3cm H2O was 17,5±6,8ml (95% CI: 11,8-23,2ml, range: 5-39ml, median: 17,6ml) with digital occlusion, and 20,4±8,2ml (95% CI: 13,6-27,2ml, range: 7-48ml, median: 21,4ml) with Doyen occlusion. Volume of saline injected to achieve the intraluminal pressure of 17,3cm H2O was significantly greater for Doyen occlusion compared to digital occlusion (P=0,021). Colotomy incisions can be tested for leakage using less saline volume if they were occluded by digital pressure compared to Doyen occlusion